CELEX: 32016R1347
Language: fi
Date: 2016-08-08 00:00:00
Title: Komission täytäntöönpanoasetus (EU) 2016/1347, annettu 8 päivänä elokuuta 2016, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 250. kerran

9.8.2016   
            
            
               FI
            
            
               Euroopan unionin virallinen lehti
            
            
               L 214/12
            
         KOMISSION TÄYTÄNTÖÖNPANOASETUS (EU) 2016/1347,
   annettu 8 päivänä elokuuta 2016,
   tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 250. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 1 kohdan,
   sekä katsoo seuraavaa:
   
               (1)
            
            
               Asetuksen (EY) N:o 881/2002 liitteessä I luetellaan ne henkilöt, ryhmät ja yhteisöt, joita asetuksessa säädetty varojen ja taloudellisten resurssien jäädyttäminen koskee.
            
         
               (2)
            
            
               Yhdistyneiden kansakuntien turvallisuusneuvoston pakotekomitea päätti 3 päivänä elokuuta 2016 lisätä kaksi luonnollista henkilöä luetteloon henkilöistä, ryhmistä ja yhteisöistä, joita varojen ja muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liite I olisi päivitettävä.
            
         
               (3)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä elokuuta 2016.
      
         
            Komission puolesta,
         
         
            puheenjohtajan nimissä
         
         
            Ulkopolitiikan välineiden hallinnon päällikkö
         
      
   
   
      (1)  EYVL L 139, 29.5.2002, s. 9.
   
      LIITE
      Lisätään asetuksen (EY) N:o 881/2002 liitteessä I olevaan luonnollisten henkilöiden luetteloon seuraavat kohdat:
      
                  (a)
               
               
                  ”Aslan Avgazarovich Byutukaev (alias a) Аслан Авгазарович Бютукаев, b) Amir Khazmat, c) Амир Хазмат, d) Abubakar, e) Абубакар. Syntymäaika: 22.10.1974. Syntymäpaikka: Kitaevka, Novoselitskojen piiri, Stavropolin alue, Venäjän federaatio. Venäjän federaation kansalainen. Osoite: Akharkho Street, 11, Katar-Jurt, Atšhoi-Martanin piiri, Tšetšenian tasavalta, Venäjän federaatio. 7 d artiklan 2 kohdan i alakohdassa tarkoitettu nimeämispäivä: 3.8.2016.”
               
            
                  (b)
               
               
                  ”Ayrat Nasimovich Vakhitov (alias a) Айрат Насимович Вахитов, b) Salman Bulgarskiy, c) Салман Булгарский. Syntymäaika: 27.3.1977. Syntymäpaikka: Naberežnyje Tšelny, Tatarstanin tasavalta, Venäjän federaatio. Venäjän federaation kansalainen. Lisätietoja: Saattaa käyttää väärennettyä Syyrian tai Irakin passia. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. 7 d artiklan 2 kohdan i alakohdassa tarkoitettu nimeämispäivä: 3.8.2016.”